Grupperejser med andre unge | Jordomrejse i grupper | KILROY
Tag på den vildeste grupperejse jorden rundt med andre unge
COVID-19 og grupperejser for unge
Det er ikke nogen hemmelighed, at COVID-19 har store indvirkninger på, hvilket produkter vi kan tilbyde i den kommende tid. Derfor er den grupperejse med andre danske unge, som du kender den, ikke tilgængelig i øjeblikket. Dog tilbyder mange af vores samarbejdspartnere fede grupperejsemuligheder rundt om i verden, som vi rigtig gerne vil tage en snak med dig om. Så kan vi afstemme muligheder ud fra dine drømme. Hvis du er interesseret i at høre mere om grupperejser for unge, er du selvfølgelig velkommen til at skrive til os på nedenstående knap, og så giver vi dig overblikket.
Hør mere om mulighederne for grupperejser
Hvorfor skal du tage af sted på en grupperejse for unge?
Vi har fået masser af positiv feedback fra vores tidligere rejsende, men noget af det mest gennemgående er, at det er en befrielse at alt er planlagt hjemmefra, når man rejser ud i den store verden. En stor jordomrejse kræver MEGET planlægning, og det kan være svært at overskue. Her har vi planlagt det hele for dig, og det betyder, at du kan læne dig tilbage og nyde det eventyr, der venter dig, når du skal rejse sammen med de andre unge danskere. Vi sammensætter desuden disse grupperejser for unge inden for en specifik aldersramme for at sikre, at I får mest ud af eventyret sammen.
Uanset om du rejser alene, eller I er et par stykker sammen, så er det sociale sammenhold i disse grupperejser helt unikt, og du kan se frem til at få venner for livet.
Hvem tager af sted på grupperejserne?
Vores grupperejser henvender sig til dig, der er mellem 18 og 30 år, og vores grupper består af max 10 personer. Der kan være enkelte mindre lokale ture undervejs på rundrejsen, der derudover består af unge fra andre lande, men selve grupperejsen du er på, består af jer 10 unge danskere. Der vil være mulighed for at møde alle de andre fra gruppen, inden I tager af sted på eventyret sammen, når vi afholder et afrejsemøde.
Hvornår er det oplagt at tage på grupperejse?
De fleste vi sender af sted på disse grupperejser er unge, der har taget et sabbatår efter gymnasiet eller tilsvarende eller som holder en pause mellem studier eller job. Der kan være mange anledninger til lige at trække stikket og tage en puster, og som oftest har vi grupperejser med afgang både i foråret og i efteråret. Du kan derfor selv vælge hvilken afrejsedag, der passer dig bedst.
Vores grupperejser varierer desuden i længde, så hvis du ved, at du ikke kan rive eksempelvis 3 måneder ud af kalenderen, kan du i stedet vælge at tage med på en af de lidt kortere rejser.
Hvad er inkluderet, og hvad er ikke inkluderet i grupperejserne?
Al overnatning og transport er som udgangspunkt inkluderet. Derudover er der mange aktiviteter planlagt på rejsen også, og på en del af de mindre ture undervejs vil der være nogle måltider med i prisen også. Men hvad grupperejsen nøjagtig indeholder, afhænger af hvilken rejse du vælger samt hvor turen går hen. Hvad angår lommepenge, skal du som tommelfingerregel beregne omkring 1000 kroner om ugen, men det kan variere op og ned - både afhængig af hvilken tur du vælger, og selvfølgelig dit eget forbrug, når du rejser.
Du kan høre mere om alle rejserne, ved at ringe på 70 15 40 15 eller ved at smide os en mail på den blå knap lidt længere nede på siden.